મળતી માહિતી અનુસાર બિલ્ડર હર્ષ પટેલ પોતાની ઑડી કારમાં ડ્રાઇવર સાથે નિકળ્યા હતા અને સોલા રેલવે ફાટક પહોંચ્યા હતા. જ્યાં ચાની કિટલી પાસે ચારથી પાંચ સિગારેટ પીધા બાદ તેઓ ટ્રેનનો અવાજ સંભળાતા જ સીધા રેલવે ફાટક તરફ દોડ્યા હતા અને ટ્રેન નીચે પડતું મુકી દીધું હતું. ટ્રેન ફરી વળતાં તેમના શરીરના ટૂકડે ટૂકડાં થઇ ગયા હતા. સ્થાનિક રહિશો અને ચાની કિટલી પાસે ઉભેલા લોકો ઘટના સ્થળ તરફ દોડ્યાં હતા અને બનાવ અંગે જાણ કરી હતી. સોલા પોલીસ બાતમી મળતા ઘટના સ્થળે પહોંચી હતી અને હર્ષદ પટેલના શરીરના ટૂકડા એકઠા કરી સોલા સિવિલ હોસ્પિટલ ખાતે પોસ્ટમોર્ટમ અર્થે મોકલી આપ્યા હતા.